Երգն արդեն ձայնագրվել է ֆինն, շվեդ, գերմանացի, հնդիկ, արաբ եւ ամերիկացի կատարողների կողմից: Արա Գեւորգյանը շատ է ցանկանում, որ նախագծին միանա նաեւ Շառլ Ազնավուրը եւ առաջնորդի այն: Երգահանը ընդգծում է, որ առանց դեսպանատների աջակցության ինքը միայնակ չէր կարող նախագիծը կյանքի կոչել այն մեծ մասշտաբով, որը նախատեսվում է: «Կարծում եմ նախագծին կհաջողվի բարձրացնել մեր ազգային վարկանիշը, մենք խաղաղության կողմնակից ենք` ի տարբերություն Ադրբեջանի, որը ռազմատենչ հայտարարություններ է անում»,- հավելեց երգահանը: Գեւորգյանը շնորհակալ եւ երախտապարտ է բոլոր այն մարդկանց, ովքեր աջակցում են նախագծի իրականացմանը: «Սիրեցեք զմիմյանս» նախագծի կայացմանն աջակցել է նաեւ Երեւանի Բրյուսովի անվան պետական լեզվաբանական համալսարանը, որի շնորհիվ համանուն երգը թարգմանվել է աշխարհի 16 լեզուներով: